
ముంబై : రానున్న లోక్సభ ఎన్నికల నాటికి రాజకీయాల్లో పెను మార్పులు తప్పవా? మోదీ వ్యతిరేక కూటమికి ఇప్పటి నుంచే బీజాలు పడుతున్నాయా? ఎన్డీయే నుంచి శివసేన బయటపడబోతోందా? ముంబైలో గురువారం జరిగిన పరిణామాల నేపథ్యంలో రాజకీయ వర్గాలు ఈ ప్రశ్నలకు సమాధానాలను అన్వేషిస్తున్నాయి.శివసేన అధ్యక్షుడు ఉద్ధవ్ థాకరే, పశ్చిమ బెంగాల్ ముఖ్యమంత్రి మమత బెనర్జీ గురువారం సమావేశమయ్యారు. ఇరువురు నేతలు దక్షిణ ముంబైలోని ఓ హోటల్లో దాదాపు మూడు గంటలపాటు చర్చలు జరిపారు. పెద్ద నోట్ల రద్దు, జీఎస్టీ అమలు గురించి చర్చించినట్లు తెలుస్తోంది. ఉద్ధవ్తోపాటు ఆయన కుమారుడు ఆదిత్య థాకరే కూడా ఉన్నారు.ఉద్ధవ్ థాకరే విలేకర్లతో మాట్లాడుతూ మమత బెనర్జీ ధైర్యసాహసాలుగల శక్తిమంతమైన నాయకురాలని ప్రశంసించారు. ఆమెను తాను కలవడం ఇదే మొదటిసారి కాదన్నారు. బీజేపీతో శివసేన, తృణమూల్ కాంగ్రెస్లకు పొసగడం లేదన్న సంగతి తెలిసిందే. రాజకీయాల్లో శాశ్వత మిత్రులు, శాశ్వత శత్రువులు ఉండరన్న విషయాన్ని మమత, ఉద్ధవ్ సమావేశం మరోసారి వెల్లడిస్తోంది.

mumbai : raanunna loksabha ennikala naatiki rajakeeyaallo penu maarpulu tappava? modii vyatireka kootamiki ippati nunche beejaalu padutunnaya? endeeye nunchi sivasena bayatapadabotonda? mumbailo guruvaram jarigina parinaamaala nepathyamlo rajakeeya vargaalu ee prasnalaku samaadhaanaalanu anveshistunnaayi.sivasena adhyakshudu uddhav thakare, paschima bengal mukhyamantri mamata benerji guruvaram samavesamayyaru. iruvuru nethalu dakshina mumbailooni oo hotallo daadaapu moodu gantalapaatu charchalu jariparu. pedda notla raddu, gst amalu gurinchi charchinchinatlu telustondi. uddhavtopaatu aayana kumarudu aaditya thakare kuudaa unnaaru.uddhav thakare vilekarlatho maatlaadutuu mamata benerji dhairyasaahasaalugala saktimantamaina nayakuralani prasamsinchaaru. aamenu taanu kalavadam ide modatisaari kaadannaaru. beejeepeetho sivasena, trinamool congresslaku posagadam ledanna sangati telisinde. rajakeeyaallo saashwata mitrulu, saashwata satruvulu undaranna vishayaanni mamata, uddhav samavesam marosari velladistondi.